Diari Oficial de la Generalitat Valenciana


Sumari del DOGV 2023, del 13-05-1993 (1993/827947)

RESOLUCIÓ de 31 de març de 1993, de la Direcció General de Comerç, per la qual s'autoritzen horaris comercials excepcionals.
----------------------------------------------------------------------------------------------------------------------------

### Dades del document

Número de DOGV
:   2023

Data del DOGV
:   13-05-1993

Secció del DOGV
:   ALTRES DISPOSICIONS

Número del document
:   1993/827947


Data del document
:   31-03-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 31 de març de 1993, de la Direcció General de Comerç, per la qual s'autoritzen horaris comercials excepcionals.  
L'article novè de la Llei 8/86 de la Generalitat Valenciana permet l'autorització d'horaris i dies excepcionals al règim general d'horaris comercials establert per aquest article, d'aplicació als establiments comercials minoristes radicats en el territori de la Comunitat Valenciana.  
En ús de l?habilitació legal esmentada, la Direcció General de Comerç ha emès els últims anys resolucions de vigència anual en què s'establien les excepcions a l?horari comercial bàsic d'aplicació general i ús discrecional pel comerç detallista valencià.  
La promulgació d'aquestes resolucions constituïa el resultat d'un procés de consulta, impulsat des d'aquesta direcció general, que ha comptat amb la participació de tots els estaments afectats a través de les seues associacions i organismes representatius.  
Per a la delimitació de les excepcions corresponents a l?exercici comercial en curs s'ha promogut l?oportú procés de consulta. En concloure, una vegada estudiades les propostes rebudes, valorades les circumstàncies de l?exercici i tingudes en consideració les experiències obtingudes d'exercicis anteriors, fent ús de les atribucions resultants del reiterat article novè de la Llei 8/86 d'Ordenació del Comerç i Superfícies Comercials, resolc:  
Primer  
Amb motiu de la campanya de vendes de Nadal i Reis 1993-94 s'autoritza els establiments comercials minoristes a sobrepassar les seixanta hores d'obertura setmanal màxima en la forma següent:  
a) Del 13 al 18 de desembre de 1993, fins un màxim de dotze hores.  
b) Del 20 al 24 de desembre de 1993, fins un màxim de deu hores.  
c) Del 27 al 31 de desembre de 1993, fins un màxim de deu hores.  
d) Del 3 al 5 de gener de 1994, fins un màxim de vuit hores.  
A títol indicatiu es propugna la distribució equitativa d'aquestes ampliacions, entre els dies laborables implicats, a base de retardar el tancament de l?establiment fins les 22 hores, tret del dia 5 de gener de 1994, en el qual es podrà retardar fins les 24 hores.  
Segon  
Durant el període que queda fins el 31 de gener de 1994 els establiments comercials minoristes Podran obrir al públic fins un màxim de cinc dies festius, i fins un màxim de deu hores diàries en cadascun d'ells.  
A tal efecte s'autoritza l'habilitació comercial dels dies 15 d'agost de 1993, 10 d'octubre de 1993, 5, 12 i 19 de desembre de 1993 i 2 de gener de 1994.  
Tercer  
Els establiments comercials detallistes hauran de trametre al servei territorial de Comerç corresponent una comunicació en què es declaren les dates en què faran ús de les obertures excepcionals en festiu que s'autoritzen fins un màxim de cinc seleccionades entre les incloses en l'article anterior.  
Aquesta comunicació haurà de tenir entrada en el servei territorial de Comerç amb antelació suficient respecte a la primera de les dates que haja estat elegida.  
De no presentar cap comunicació s'entendrà que l?establiment afectat opta per limitar la seua possibilitat d'obrir al públic els dies 10 d'octubre de 1993, 5, 12 i 19 de desembre de 1993 i 2 de gener de 1994.  
Quart  
Amb motiu de la venda en rebaixes corresponent al final de la temporada d'estiu, s'autoritzen els establiments comercials minoristes que la practiquen a sobrepassar l?horari comercial bàsic de 60 hores setmanals en un màxim de 18 hores, distribuïdes equitativament entre els dies laborables del període comprés entre l'1 i l'11 de juliol de 1993.  
Cinquè  
Amb motiu de la temporada de venda en rebaixes que s'inicia a continuació de la campanya de Nadal- Reis, s'autoritzen els establiments comercials minoristes que la practiquen a sobrepassar l?horari comercial bàsic de 60 hores setmanals en un màxim de 16 hores, distribuïdes equitativament entre els dies laborables del període comprés entre el 7 i el 16 de gener de 1994.  
Sisè  
Els establiments comercials minoristes que tinguen concedida, individualment o col·lectiva, autorització per a la pràctica d'un horari comercial excepcional podran acollir-se igualment al que estableix aquesta resolució.  
Setè  
La posada en pràctica de les possibilitats d'horaris comercials excepcionals establertes per aquesta resolució es farà en tot cas sense perjudici i amb estricte compliment de la legislació laboral vigent.  
Amb aquest efecte, la Direcció General de Comerç i els seus serveis territorials traslladaran a la Direcció General de Treball tota la informació que resulte necessària per a facilitar la labor d'aquesta, en la seua condició de competent per a entendre en matèria d'horaris laborals resultants de l'aplicació dels horaris comercials que s'autoritzen.  
Vuitè  
Aquesta resolució es publicarà al Diari Oficial de la Generalitat Valenciana.  
València, 31 de març de 1993.- La Directora General de Comerç: Isabel Palafox Gàmir.